
<p> </p>
<p>- <strong>Активната транспарентност</strong> на министерствата, на Владата и на општините за 2021 година изнесува <strong>63 %</strong> (од максимално можни 100 %). Во однос на 2020 година, активната транспарентност е <strong>подобрена за 5 процентни поени</strong> (од 58 % на 63 %).</p>
<p>- <strong>Министерствата и Владата</strong> просечно објавуваат <strong>79 %</strong> од потребните информации, што е <strong>минимално подобрување од ланските </strong>77 % активна транспарентност, додека <strong>општините</strong>, петта година по ред, имаат помала активна транспарентност од министерствата објавувајќи <strong>60 %</strong> од потребните информации, но во однос на лани бележат <strong>пораст од 5,5 процентни поени</strong>.</p>
<p>- <strong>За првпат</strong> откако се изработува индексот (од 2016 година наваму), дури <strong>две институции добија максимални 100 %</strong>, односно ги објавуваат сите предвидени информации. Станува збор за <strong>Министерството за одбрана,</strong> кое и лани беше на првото место, и <strong>Општина Карпош,</strong> која лани беше трета.</p>
<p>- Меѓу <strong>регионите</strong>, и годинава на прво место е <strong>Источниот Регион</strong> (со 74 % активна транспарентност), додека на последно останува <strong>Скопскиот Регион</strong> (со 49 %).</p>
<p>- <strong>Н</strong><strong>ајмалку информации</strong> министерствата објавуваат <strong>за финансиите</strong> (само 60 % од можни 100%), а општините за <strong>прашањата од нивна надлежност</strong> (42 % од можни 100 %).</p>
<p>- На <strong>барањата за слободен пристап</strong> до информациите од јавен карактер што им беа испратени на сите во ист ден и со исто прашање, <strong>општините</strong> одговорија во просек <strong>за 17 дена</strong> (лани за 24 дена)<strong>, </strong>а <strong>министерствата</strong> одговорија <strong>за 16 дена</strong> (лани за 26 дена). <strong>39 %</strong> од институциите одговорија подоцна од законскиот рок, <strong>прекршувајќи го законот</strong>.</p>
<p>Од годинава, активната транспарентност е претставена на едно место, на специјално изработената веб-страница <a href="http://www.aktivnatransparentnost.mk">www.aktivnatransparentnost.mk</a> со преглед на сите опфатени институции, но и на индивидуалните резултати за секоја институција од 2016 годинава наваму.</p>
<p>Индексот на активна транспарентност се реализира во рамките на активноста <em>Јавно трошење за јавно добро</em>, поддржана од Проектот на УСАИД за граѓанско учество. Целта на оваа активност е зголемување на ефективноста на јавното трошење преку намалување на корупцијата и зголемување на транспарентноста. За повеќе информации за работата на Центарот за граѓански комуникации, посетете ја нашата веб-страница www.ccc.org.mk и <a href="http://www.opendata.mk/">http://www.opendata.mk/</a>.</p>
<p><strong> </strong></p>
<p><strong> </strong></p>
<p><strong>БЕЛЕШКА ЗА УРЕДНИЦИТЕ </strong></p>
<p>Американскиот народ преку УСАИД има инвестирано повеќе од 830 милиони долари во Северна Македонија од 1993 година досега. УСАИД е водечка меѓународна агенција за развој во светот и двигател кој води до развојни постигнувања. Работата на УСАИД ја унапредува националната безбедност и економскиот просперитет на САД, ја отсликува американската великодушност и на земјите со кои соработува им помага на патот до самостоен и стабилен развој. За повеќе информации за работата на УСАИД во Северна Македонија, посетете ја нашата веб-страница <a href="https://www.usaid.gov/north-macedonia" target="_blank">https://www.usaid.gov/north-macedonia</a> и следете нѐ на <span style="text-decoration: underline;"><a href="https://www.youtube.com/user/USAIDMacedonia">YouTube</a>, </span><a href="https://twitter.com/USAIDNMacedonia" target="_blank">Твитер</a> и <a href="https://www.facebook.com/USAIDNorthMacedonia/" target="_blank">Фејсбук</a>.</p>