<p>Центарот за граѓански комуникации ја организираше втората обука за единаесет новинари од локалните медиуми од 23 до 25 април 2010, во Охрид, на која тие беа обучени за истражување и известување за јавните набавки особено на локално ниво. Тренери на обуката беа екпертите Вања Михајлова и Дарко Јаневски, кои зборуваа за корупцијата во јавните набавки и користењето на електронскиот систем за јавни набавки за истражување на истата, Сабина Факиќ, тренер од тимот на ЦГК која зборување за тоа каде да се бара корупцијата во јавните набавки и Ана Петрушева, уредник во БИРН, која се осврна на тоа како да се направи добра истражувачка приказна.</p>
<p> </p>
<p>http://www.flickr.com/photos/cccenter/sets/72157623831287711/</p>
<p>Со цел зголемување на ефикасноста за пребарување и користење на  податоците од Електронскиот систем за јавни набавки новинарите практично  работеа и со помош на тренерите се стекнаа со знаење како да дојдат до  потребните информации преку пребарување во електронскиот систем за јавни  набавки (ЕСЈН).<br /><br />На обуката беа презентирани и наодите од  мониторингот на јавните набавки на централно ниво кое во текот на 2009 и  2010 го спровува Центарот за граѓански комуникации.<br /><br />Пред  завршување на тренингот, новинарите дискутираа и пополнија план за  истражување за корупциски теми во јавните набавки кои ќе ги истражуваат и  кои ќе бидат објавени во нивните матични медиуми, како и во  антикорупцискиот месечник МАК кој го издава Центарот за граѓански  комуникации.</p>
<p><span class="listing-desc"> </span></p>