<p><span style="font-size: small;">СКОПЈЕ, 26. јуни 2015 година – Центарот за граѓански комуникации денеска го објавува Индексот на рационалноста бр. 12 кој e изработен со споредба на цените по кои се купувале сообраќајни знаци, обележување на улици, фискални апарати, камери за видео надзори и финансиска ревизија. Најголемата разлика во цената е евидентирана во набавката на услугата за финансиска ревизија, а најмала во набавката на фискални апарати.</span></p>
<p><span style="font-size: small;"> </span></p>
<p><span style="font-size: small;">Поконкретно евидентирани се следните разлики:</span></p>
<p><span style="font-size: small;"> </span></p>
<ul>
<li><span style="font-size: small;"><strong>сообраќајните знаци (вертикална сообраќајна сигнализација) </strong>се купувани по цени кои се движат од 745 денари до 3.882 денари за 1 еден знак „стоп“, со што највисоката цена      е за дури 421% повисока од      најниската; </span></li>
<li><span style="font-size: small;"><strong>обележувањето на улиците (хоризонтална сообраќајна сигнализација)</strong> ги чинело институциите од 142 до 354 денари за м2, <strong> </strong>со што највисоката цена е за 149% повисока од најниската; </span></li>
<li><span style="font-size: small;"><strong>мобилните фискални апарати </strong>ги чинеле институциите 10.894 до 16.772 денари, што значи дека највисоката цена е за 54% повисока од најниската; </span></li>
<li><span style="font-size: small;"><strong>камерите за видео надзор </strong>се купувани по цени кои се движеле од 1.682      до 6.490 денари, со што највисоката      цена платена за оваа услуга е за речиси три пати (286%) поголема од      најниската цена и </span></li>
<li><span style="font-size: small;"><strong>финансиската ревизија </strong>ги чинела институциите од 0,026% до 0,717%      од големината на финансискиот обрт што бил предмет на ревизија, со што највисоката цена е за 27 пати повисока од најниската.<em> </em></span></li>
</ul>
<p><span style="font-size: small;"> </span></p>
<p><span style="font-size: small;">Извештајот од Индексот на рационалноста е достапен и <a href="images/stories/i12m.pdf" target="_blank">овде</a>. Повеќе информации на (02) 3213-513 или на <a href="mailto:center@ccc.org.mk">center@ccc.org.mk</a>. </span></p>
