
<p>Во текот на обуките учесниците беа запознаени со сите конкретни алатки и инструменти што можат да се користат за да дојдат до информациите од јавен карактер, беа разменети најразлични искуства од земјата и од странство, а се разгледа и степенот на примена, проблемите и перспективите за поголема примена на ова право и од страна на македонските новинари.</p>
<p> </p>
<p>Во исто време, на обуките беше промовиран и познатиот Прирачник за новинари за пристап до информации, Legal Leaks Toolkit, на македонски и на албански јазик.</p>
<p>Обуките на новинари се дел од проектот: Пристапот до информации – извор за поквалитетно информирање, кој го спроведува Центарот за граѓански комуникации, во партнерство со Access Info Europe и Балканска истражувачка мрежа на новинари (БИРН), а е финансиран од Европската Унија.</p>