<p><span style="font-size: small; font-weight: normal;"><span style="color: #000000;">Јавните набавки на општините во 2013 година од 2 до 276 евра по жител</span></span></p>
<p><span style="font-size: small; font-weight: normal;"><span style="color: #000000;">СКОПЈЕ, 16 март 2015 година – Центарот за граѓански комуникации денеска ги објави резултатите од истражувањето спроведено во рамките на редовниот мониторинг на јавните набавки на институциите на локално ниво, а кое се однесува на вкупните трошења за јавни набавки на сите општини во Република Македонија во 2013 година. Истражувањето ги покажа следниве клучни наоди:</span></span></p>
<p><span style="font-size: small;"><span style="color: #000000;">-80-те општини во земјава, без Град Скопје, вкупно во 2013 година, преку јавни набавки потрошиле 6,2 милијарди денари, односно 101,3 милиони евра.</span></span></p>
<p><span style="font-size: small;"><span style="color: #000000;">-Најмногу пари за јавни набавки во 2013 година потрошила Општина Аеродром, и тоа околу 628 милиони денари, односно 10,2 милиони евра, додека, пак, најмалку Општина Центар Жупа, чијашто годишна вредност на јавните набавки е 1,1 милион денари, односно 19 илјади евра.</span></span></p>
<p><span style="font-size: small;"><span style="color: #000000;">-Во 2013 година е регистриран пад на јавните набавки на општините во однос на претходната година за 38 милиони евра, односно за 27%.</span></span></p>
<p><span style="font-size: small;"><span style="color: #000000;">-Општините во 2013 година трошеле за јавни набавки од 2 до 276 евра по жител. Гледано по жител, општинските разлики во 2013 година се поблаги во однос на 2012 година, кога се движеа од 2 до 412 евра.</span></span></p>
<p><span style="font-size: small;"><span style="color: #000000;">-Општина Центар го загуби приматот од претходната година, кога беше апсолутен победник и во вкупната вредноста на јавните набавки и во рангирањето на трошоците за јавни набавки по жител.</span></span></p>
<p><span style="font-size: small;"><span style="color: #000000;">-Уделот на јавните набавки во буџетите на општините во 2013 година се движи од 1,8% до 77,7%. Констатираните разлики и во однос на овој параметар повторно упатуваат на голема несразмерност во општините.</span></span></p>
<p><span style="font-size: small;"><span style="color: #000000;">-Исклучително мали суми на јавни набавки по жител, но и како удел во буџетите, трошат и две големи општини, Тетово (8 евра по жител) и Куманово (7 евра по жител).</span></span></p>
<p><span style="font-size: small;"><span style="color: #000000;">Извештајот е достапен<a href="https://www.dropbox.com/s/7azxaaa9dbmafwu/moitoring_JN_na_lokalno_nivo_6.pdf?dl=0"> овде</a>. За повеќе информации ве молиме контактирајте го Центарот за граѓански комуникации на (02) 3213-513 или на <a href="mailto:center@ccc.org.mk" style="font-size: 12.1599998474121px; line-height: 1.3em;">center@ccc.org.mk</a>.</span></span></p>
