
Индексот на рационалност бр. 5 што е изработен за услугите: агенциска провизија за привремени вработувања, воведување на ИСО 9001 стандард за квалитет, миење на возила, како и за набавка на антифриз за возила укажува на сериозни разлики во цените. Агенциската провизија за привремените вработувања во државните институции се движи од 0,24% до 12,98% од бруто-платата на вработените; цените за услугата за воведување на ИСО 9001 стандардот за квалитет се движи од 109.773 денари до 413.000 по институција; еден литар антифриз за возила се купува по цени од 56 денари до 127 денари и годишниот трошок за миење на едно возило кај министерствата се движи од 3.471 до 33.334 денари. Разликите во цените во најголем  дел од случаите не можат да се објаснат со применетите постапки за јавни набавки, ниту со вредноста на договорите. Оттука констатираните високи разлики во цените оставаат сомнеж дека во постапките за јавни набавки е можно да постојат некои други фактори кои влијаеле врз цените. Имајќи го сето ова предвид, се апелира до договорните органи, и на национално и на локално ниво, да работат посериозно врз подобрување на рационалноста во трошењето на јавните пари и врз обезбедување ,најдобра вредност за потрошените пари‘.<br /><br />Извештајот од мониторингот на јавните набавки и Индексот на рационалност бр.5 можете да ги преземете во делот за Извештаи. За повеќе информации ве молиме контактирајте нè на <a href="mailto:center@ccc.org.mk">center@ccc.org.mk</a> или на (02) 3213-513.</p>