<p>Центарот за граѓански комуникации го објави <a href="http://soros.org.mk/dokumenti/mak-za-web-izvestaj-2009.pdf" target="_blank">Годишниот извештај за јавните набавки (.pdf)</a> кој ги содржи резултатите од мониторингот на процесот на јавни набавки  во РМ, на конференцијата која се одржа на 22 февруари 2010 во Скопје.</p>
<p>Извештајот, меѓу другото, ги потенцира десетте најголеми проблеми во  јавните набавки во Македонија и нуди експертски препораки за надминување  на слабостите во системот на јавни набавки.</p>
<p>Целта на мониторингот е да се оцени како се спроведува процесот на  јавни набавки во РМ во светло на новиот закон и дали и колку  функционираат основните принципи на јавните набавки: транспарентност,  конкурентност, еднаков третман на економските оператори,  недискриминација, законитост, економично, ефикасно, ефективно и  рационално користење на буџетските средства, настојување да се добие  најдобрата понуда под најповолни услови, како и отчетност за потрошените  средства при јавните набавки. На конференцијата присуствуваа педесетина  претставници на институции и организации вклучени во процесот на јавни  набавки кои ги изнесоа своите ставови и мислења за наодите од  мониторингот на овој многу значаен процес.</p>
<p>Англиската верзија на извештајот можете да ја преземете тука: <a href="http://soros.org.mk/dokumenti/ang-za-web-izvestaj-2009.pdf" target="_blank">Annual report on monitoring the implementation of public procurement (.pdf)</a></p>
<p style="text-align: center;">{vimeo}9646493{/vimeo}</p>